Camelidae
Camelidae kéwan mawa driji kuku genep, diklasifikasikaké sajeroning ordho Artiodactyla. Onta iku spésies misuwur saka famili iki. Anggota famili Camelidae liyané ya iku llama, alpaca, vicuna, lan guanaco. Anggota Artiodactyla liyané ya iku babi, jaran nil, lan ruminansia.

Karakteristik 
Camelidae iku kéwan gedhé kanthi wangun gulu sing khas lan sikil sing dawa.Lan kéwan-kéwan iki hèrbivor. Camelidae dibédakaké karo ruminansia amarga sapérangan bab. Untuné nuduhaké sisa untu seri ing rahang ndhuwur, lan untu seri katelu tuwuh dadi mèmper gadhing. Camelidae uga duwé siyung, lan untu graham ngarep sing mèmper gadhing sing kapisah karo untu graham mburi déning sawijining let. Struktur otot sikilé uga béda karo kéwan liyané, sikilé dadi siji karo awak liwat pupu pérangan ndhuwur, béda karo kéwan liya sing wis dadi siji ing pérangan dhengkul liwat otot lan kulit. Saéngga kanggo lèrèn, kéwan iki kudu sedheku. Kéwan iki duwé telung ruang ing saluran pancernan, béda karo ruminansia sing ana papat. Lan béda liyané ya iku wangun sel getihé sing wangun elips. Kéwan iki duwé antibodi sing unik sing duwé sithik pacawangan saéngga ukurané adoh luwih cilik tinimbang kéwan liyané.

Kéwan iki ora duwé cakar, nanging mung kuku gedhé cacahé loro lan tlapak sikil sing empuk. Camelidae Amérika Kidul mupangataké kuku gedhé iku kanggo adhaptasi ing kaanan lingkungan sing njuleg lan akèh watuné, ngundhakaké gripé sajeroning mendaki.

Klasifikasi 
 Ordo Artiodactyla
 Subordo Suina
 Subordo Ruminantia
 Subordo Tylopoda
 †Famili Xiphodontidae
 †Famili Protoceratidae
 †Famili Oromerycidae
 †Famili Merycoidodontidae
 Famili Camelidae
 †Subfamili Poebrodontinae
 †Subfamili Poebrotheriinae
 †Subfamili Miolabinae
 †Subfamili Stenomylinae
 †Subfamili Floridatragulinae
 Subfamili Camelinae
 Genus Lama
 Llama, Lama glama
 Guanaco, Lama guanicoe
 Genus Vicugna
 Vicuña, Vicugna vicugna
 Alpaca, Vicugna pacos (sadurungé dikategorikaké sajeroning génus Lama)
 Genus: Camelus
 Dromedary, Camelus dromedarius
 Bactrian, Camelus bactrianus
 †Syrian Camel
 †Camelus gigas
 †Camelus hesternus
 †Camelus sivalensis

Pranala njaba 
 Galeri Camelidae
 Klasifikasi Camelidae